open-index/open-wikipedia-markdown huggingface dataset:
Záriečie (okres Púchov)

**Záriečie** je obec na Slovensku v okrese Púchov.

## Kultúra a zaujímavosti
### Pamiatky
* Evanjelický kostol, jednoloďová klasicistická tolerančná stavba s pravouhlým ukončením presbytéria a vežou tvoriacou súčasť jej hmoty, z roku 1786. Stojí na mieste staršieho dreveného kostola. V roku 1859 bol doplnený o vežu, ktorú realizoval staviteľ J. Mose z Púchova. V 60. rokoch 20. storočia prešiel necitlivou prestavbou, keď bol odstránený renesančný oltár a kazateľnica z roku 1657, ktoré boli neskôr objavené v depozitároch SNM v Martine a Bratislave. V roku 1986 bola doplnená sakristia. Interiér je plochostropý. Nachádza sa tu trojramenná empora, zariadenie kostola je po úpravách novodobé, okrem organu zo začiatku 20. storočia. Fasády kostola sú členené polkruhovo ukončenými oknami so šambránami. Priečelie je ukončené štítom s prelamovanou rímsou. Veža je ukončená zvonovitou helmicou s laternou.
Súbor:Záriečie Zvonica.jpg|Zvonica kostola


* Evanjelická zvonica, neskorobaroková stavba na pôdoryse štvorca z roku 1834. Stojí na mieste staršej drevenej zvonice z roku 1796, v areáli kostola. Zvonica má fasádu s nárožnými zaobleniami a pilastrami s rustikálnou štukovou výzdobou, ukončená je korunnou rímsou s terčíkom a barokovou helmicou s laternou.

## Osobnosti obce
* Anna Kafendová-Zochová (* 1895 – † 1977), klavírna umelkyňa, hudobná pedagogička a muzikologička. 
* Juraj Boško (* 1913 – † 1996), učiteľ, kantor, jaskyniar, milovník a propagátor prírodných krás Slovenska.

## Referencie

## Iné projekty

## Externé odkazy
* 


Kategória:Obce okresu Púchov
Vydrná

**Vydrná** je obec na Slovensku v okrese Púchov.

## Kultúra a zaujímavosti
### Pamiatky
* Evanjelická zvonica, jednoduchá stavba na pôdoryse štvorca. Spodná časť zvonice je tehlová, horná atypicky predĺžená časť je drevená, na vrchole s kovaným kohútom. 

## Referencie

## Iné projekty

## Externé odkazy
* 


Kategória:Obce okresu Púchov
Mojtín

**Mojtín** je obec na Slovensku v okrese Púchov.

## Polohopis
Obec leží v malej kotline v Zliechovskej hornatine, podcelku Strážovských vrchov. Západne od obce pramení Slatinský potok, smerujúci cez Belušské Slatiny do Váhu, východný okraj chotára odvodňuje Mojtínsky potok, ktorý tečie severným smerom do Pružinky.

Jedinou prístupovou komunikáciou je cesta III/1946, ktorá vedie cez Belušské Slatiny a pri Beluši sa pripája na I/61. Okresné mesto je vzdialené  severozápadne, Považská Bystrica  severne a Ilava  západne. Krajská metropola Trenčín je vzdialená  juhozápadne.

## Dejiny
V blízkosti obce sa na okraji náhornej planiny zistilo osídlenie ľudu púchovskej kultúry z doby laténskej. Našla sa aj spona z mladšej doby rímskej a v okolí sú známe viaceré zaniknuté stredoveké osady. Obec sa prvýkrát spomína v roku 1364 ako Moite, z roku 1397 je známy názov Mahtyn, ďalej boli zaznamenané tiež názvy ako Moythin, Moyczin a v roku 1472 už aj teraz aktuálny Mojtin. Mojtín patril panstvu Košeca, zemanom Ladeckým. V 16.-17. storočí sa obec nespomína, pravdepodobne bola opustená a znovuosídlená až v 18. storočí. Roku 1828 mala 57 domov a 562 obyvateľov, zaoberajúcich sa najmä poľnohospodárstvom. Z Mojtína pochádza známy „cisársky večný vojak“ Ladislav Škultéty-Gabriš, ktorý celé desaťročia bojoval v armáde habsburských panovníkov.

## Kultúra a zaujímavosti
### Pamiatky
* Rímskokatolícky kostol sv. Cyrila a Metoda, jednoloďová neskoroklasicistická stavba s polkruhovým ukončením presbytéria a predstavanou vežou, z roku 1863. Interiér je zaklenutý valenou klenbou. Nachádza sa tu výmaľba z roku 1931 od E. Massányiho, F. Papa a E. Petrikoviča. Oltár sv. Cyrila a Metoda nesie oltárny obraz od J. B. Klemensa z roku 1858. Ďalej sa tu nachádza obraz Immaculaty od rovnakého autora z roku 1875. Fasády v duchu neorománskeho štýlu sú členené opornými piliermi a polkruhovo ukončenými oknami s profilovanými šambránami. Priečelie je ukončené trojuholníkovým štítom s oblúčkovým vlysom, asymetricky umiestnená veža je členená kordónovou rímsou a ukončená trojuholníkovými štítmi s terčíkmi a ihlancovou helmicou.

### Turistika
Nachádza sa tu lyžiarske stredisko Ski Mojtín. Poloha v jadre CHKO Strážovské vrchy vytvára vhodné podmienky na turistiku. V Mojtínskom krase sa nachádza niekoľko zaujímavých krasových útvarov. Najznámejšími jaskyňami sú Májová priepastná jaskyňa, Jaskyňa na Rúbani a Mojtínska jaskyňa.

#### Turistické trasy
* po  trase západným smerom do Ladiec, resp. južne do Košeckého Rovného
* po  trase severným smerom do Pružiny, resp. južným smerom do Zliechova
* po  trase na vrchol Ostrej Malenice

## Osobnosti obce
### Rodáci
* Ladislav Škultéty-Gabriš (* 1738 – † 1831), vojak habsburskej armády, husár, jeden z najdlhšie slúžiacich vojakov histórie vojenstva sveta. 

## Referencie

## Iné projekty

## Externé odkazy
* 


Kategória:Obce okresu Púchov
Lysá pod Makytou

**Lysá pod Makytou** je obec na Slovensku v okrese Púchov. 

## Polohopis
Nachádza sa v doline Biela voda medzi Bielymi Karpatmi a Javorníkmi v nadmorskej výške 350 - 400 metrov (stred obce ). Obec dostala svoj názov podľa vrchu Makyta (922 m), ktorý sa nad ňou týči. Cez obec vedie od konca 30. rokov železničná trať Púchov – Horní Lideč.

## Kultúra a zaujímavosti
### Pamiatky
* Rímskokatolícky kostol sv. Štefana kráľa, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1824. Obnovou prešiel v orku 1959. Interiér je zaklenutý troma poľami českej placky. Hlavný oltár, bočné oltáre a kazateľnica pochádzajú z doby vzniku kostola, sú doplnené maldšími obrazmi a sochami. Fasády kostola sú hladké so segmentovo ukončenými oknami. Priečelie s rizalitom je členené dvoma pármi pilastrov. Veža je ukončená barokovou helmicou, nachádza sa tu zvon z roku 1776 od P. Bohuša z Banskej Štiavnice, ktorý sem bol presunutý zo Zoborkého kláštora.

## Občianska vybavenosť
V obci sa nachádza športový areál s futbalovým, hádzanárskym a basketbalovým ihriskom. V prírodnom amfiteátri sa každoročne konajú folklórne slávnosti. V zimných mesiacoch je možnosť využitia lyžiarskych bežeckých tratí. V lete k dispozícii športové tenisové ihrisko s gumovým povrchom.

## Referencie

## Iné projekty

## Externé odkazy
* 


Kategória:Obce okresu Púchov
Lednica (obec)

**Lednica** () je obec na Slovensku v okrese Púchov.

## Kultúra a zaujímavosti
### Pamiatky
* Lednický hrad, zrúcanina stredovekého hradu založeného v druhej polovici 13. storočia. Hrad chránil severozápadnú hranicu Uhorska. Na začiatku 14. storočia až do svojej smrti vlastnil pôvodne kráľovský hrad Matúš Čák Trenčiansky. V nasledujúcom období hrad striedal majiteľov, počas husitských vojen bol na krátku dobu obsadený Husitmi. V roku 1466 sa sobášom dostal do majetku Podmanických, ktorí ho vlastnili s prestávkami do roku 1558. Ďalšími majiteľmi boli Telekešiovci, z ktorých posledný Michal, lúpežný rytier bol popravený v roku 1601. Od roku 1616 patril hrad Rákociovcom až do roku 1700. Počas stavovských povstaní bol viackrát obsadený cisárskym vojskom. Poslednými vlastníkmi boli Maťašovskí, ktorí nechali hrad opraviť ešte v roku 1746, v roku 1754 však vymreli. V neskoršom období sa hrad premenil na ruinu. Od roku 2002 prechádzajú ruiny hradu pamiatkovou obnovou. Hrad sa skladá z troch častí. Z dolného predhradia s pôvodnou väznicou a miestnosťou pre drábov, palácových stavieb stredného hradu a horného hradu, do ktorého sa dá dostať iba skalným tunelom dlhým 9,5 m. Väčšia časť hradu pochádza z 15. storočia, bašta predhradia je zo 16. storočia, v nasledujúcom období hrad len udržiavali. .

Súbor:Lednické bradlo, Lednica, okres Púchov.jpg|Hrad Lednica
Súbor:Lednický hrad nad obcou Lednica.jpg
Súbor:Rekonštrukcia lednického hradu - panoramio.jpg
Súbor:Tunel lednica.JPG|Skalný tunel
Súbor:Slovensko Puchov Lednica Hrad Obraz2.jpg|Hrad na historickom vyobrazení


* Zaniknutý kostol, torzo ranogotického kostola s pravouhlým ukončením presbytéria, z druhej polovice 13. storočia. Podľa tradície bol zbúraný cisárskymi vojskami počas obliehania hradu v roku 1623. Kostol bol archeologicky preskúmaný v roku 1966 pod vedením Gejzu Balašu. V roku 2009 bola lokalita vyčistená a je prezentovaná. 

* Rímskokatolícky kostol sv. Jána Nepomuckého, jednoloďová baroková  stavba so segmentovým ukončením presbytéria a mierne predstavanou vežou, z rokov 1732-1735. Úpravami prešiel v období pred rokom 1789, po roku 1797 a v rokoch 1801, 1912 a 1964. Obnovou prešiel v rokoch 1992-1997. V interiéri sa nachádza hodnotné barokové zariadenie z prvej polovice 18. storočia, hlavný a bočné oltáre, kazateľnica, spovednica a kredencia v sakristii. Fasády kostola sú členené lizénami a polkruhovo ukončenými oknami so šambránami s klenákmi. Veža je členená kordónovou rímsou, v dolnej časti s kvádrovaním, v hornej lizénovými rámami a ukončená je barokovou helmicou.

Súbor:Lednica Zaniknutý kostol.jpg|Zaniknutý kostol
Súbor:Lednica Kostol.jpg|Kostol sv. Jána Nepomuckého
Súbor:Kostel svatého Jana Nepomuckého,Lednica, okres Púchov.jpg


## Referencie

## Iné projekty

## Externé odkazy
* 
* Hrad Lednica- stránka hradu


Kategória:Obce okresu Púchov
Kvašov (obec)

**Kvašov** je obec na Slovensku v Trenčianskom kraji v okrese Púchov.

## Polohopis
Obec Kvašov leží v severnej časti Bielych Karpát. V dolnej časti obce je kopec Ostrá Hora s nadmorskou výškou 492&nbsp;m. n m. Najnižší bod územia je 290&nbsp;m. n m., najvyšší bod je 635 m. n m., sú to svahy vrchu Závlačná v severozápadnom výbežku územia. Na západ od obce sa nachádzajú susedné Mikušovce, Červený Kameň a Tuchyňa ktoré patria do okresu Ilava. Na juhu sa nachádza obec Horovce, na východe obec Dolná Breznica a na severe Lednica, kde sa nachádza zrúcanina hradu. Obcou preteká potok Suchlica.

## Dejiny

### Starovek
V chotári obce sa nachádzalo veľké hradisko na Ostrej Hore, ktoré patrí k významným objektom osídleným už v neskorej bronzovej dobe a staršej železnej dobe. Na Ostrej Hore sa doteraz našlo niekoľko kamenných a bronzových predmetov- osličky, ihlica s dvojkonickou hlavicou, kostené šidlo, ale aj malá hlinená plastika v tvare postavičky.

Najstarší doklad o prítomnosti človeka na území Kvašova je, že tu ľudia žili už v neolite (34 tisíc rokov pred naším letopočtom). Bolo to v lokalite Starice a Hôrka. V mladšej dobe bronzovej (asi 1&nbsp;000 rokov pred Kr.) sa zakladá opevnené hradisko na Ostrej Hore. Slovanské sídlisko z 8. až 9. storočia malo sídlo pod Ostrou Horou pri Majeri. Slovania toto územie neopustili ani po páde Veľkej Moravy.

### Neskoršie dejiny
Prvá nepriama správa o Kvašove sa nachádza  v zakladajúcej listine Červeného Kameňa z roku 1354, kde sa pri popise chotárnych častí sa spomínajú kvašovské lazy, pravdepodobne ide o osadu Močiare. Prvá písomná zmienka o Kvašove sa nachádza v donačnej listine vystavenej v Budíne 13. marca 1471 uhorským kráľom Matejom Korvinom, kde dáva za sumu 3&nbsp;600 pražských grošov hrad Lednica a okolité dediny Felixovi Hnyedemu zo Sebyrzova. Medzi  dedinami je uvedený aj Quazzow – Kvašov (listina sa nachádza  v Maďarskom Krajinskom archíve pod signatúrou DL-17185).

## Kultúra a zaujímavosti
### Pamiatky
* Hradisko Ostrá hora, archeologická lokalita Lužickej kultúry z obdobia eneolitu a doby bronzovej.  

Súbor:Hradisko Kvášov.jpg|Hradisko Ostrá hora


## Infraštruktúra
Elektrifikácia obce bola v roku 1949. Napojenie na autobusovú dopravu v roku 1954. Celá obec je plynofikovaná, obyvatelia sú zásobovaní vodou zo skupinových vodovodov alebo vlastných studní. Obec Kvašov nemá kanalizáciu.

Obcou prechádza cesta III.triedy do obce Lednica.

## Referencie

## Iné projekty

## Externé odkazy
* 


Kategória:Obce okresu Púchov
Plášťovce (taxón)

**Plášťovce** ( alebo Urochordata) sú podkmeň kmeňa chordátov (*Chordata*). Sú to výlučne morské živočíchy. Ich telo je obalené plášťom, ktorého základnou zložkou je tunicín, chemicky podobný celulóze. Plášť je výlučkom pokožky. Chorda je vyvinutá v chvostovej časti a to buď iba v larválnom štádiu alebo po celý život.

Pláštovce majú niektoré starobylé znaky, ktoré pozorujeme aj u bezchordátov: jednovrstvovú pokožku (u stavovcov je viacvrstvová), otvorenú cievnu sústavu, hermafrodizmus a možnosť nepohlavného rozmnožovania, ktoré je inak u chordátov veľmi zriedkavé. S chordátmi ich naopak spája napríklad chorda, nervová trubica vedúca po chrbtovej (dorzálnej) strane a žiabrové štrbiny. Dospelé formy žijú prisadnuto alebo voľne plávajú.

## Znaky
Hlavné triedy majú tieto znaky:
* ascídie (Ascidiacea) – dospelé jedince majú tvar súdočka a žijú prisadnutým spôsobom života, majú chordu len v larválnom štádiu
* salpy (Thaliacea) – súčasť planktónu, žijú v teplých moriach, chordu majú len v larválnom štádiu
* vršovky (Appendicularia/Larvacea/Copelata) – niekoľko milimetrov dlhé, voľne plávajúce plášťovce, majú chordu po celý život

## Systematika
Toto je úplná systematika plášťovcov po úroveň rodu (pri posledných troch triedach je pokračovanie kliknutím na jednotlivé triedy).

plášťovce (Urochordata, Tunicata):
*?†*[[Palaeobotryllus taylori]]*
*?†*[[Permosoma tunicatum]]*
*rod †*[[Shankouclava]]*
*trieda Sorberacea
**rod *[[Gasterascidia]]*– zaraďovaný aj do čeľade *Hexacrobylidae* v rámci *Ascidiacea* – *Stolidobranchia*:
**rod *[[Hexadactylus]]*
**rod *[[Sorbera]]* – zaraďovaný aj do čeľade *Hexacrobylidae* v rámci *Ascidiacea* – *Stolidobranchia*:
*trieda ascídie (Ascidiacea)
*trieda salpy (Thaliacea)
*trieda vršovky (Appendicularia/Larvacea/Copelata)

## Iné projekty
Visolaje

**Visolaje** sú obec na Slovensku v okrese Púchov.

## Dejiny
Prvýkrát sa obec Visolaje spomína v podobe Wizolay v roku 1327. V 18. storočí v obci fungoval pivovar, pálenica a papiereň. V obci sa nachádzala štátna rezervácia - ovocná záhrada grófa Csákyho. Pri ceste I/61 sa nachádza zrúcanina budovy hostinca z 18. storočia.

## Politika
### Starostovia
* 2002–2006 - Pribina Janda (SDĽ)  
* 2006–2007 - Štefan Maslák (KDH)  - odstúpil zo zdravotných dôvodov v júli 2007 
* 2007–2014 - Ľubica Pazderová (SMER-SD) - zvolená v doplňovacích voľbách v októbri 2007 
* 2014–2015 - Daniela Ďuricová - vzdala mandátu v lete 2015, od septembra 2015 bol povereným starostom Vincenc Hrenák 
* 2016 - Vincenc Hrenák (nezávislý) - zvolený v doplňovacích voľbách v apríli 2016 

## Kultúra a zaujímavosti
### Pamiatky
* Mohyly v lokalite Cesciny-Pravec, archeologická lokalita zo slovanského obdobia pozostávajúca z 33 mohýl na pôdoryse kruhu z druhej polovice 8. storočia až prvej polovice 9. storočia. Ďalších asi 15 mohýl bolo zničených orbou.

* Rímskokatolícky kostol sv. Gála, dvojloďová pôvodne gotická stavba s polygonálnym ukončením presbytéria a predstavanou vežou, zo začiatku 14. storočia. Prvá zmienka o kostole je z rokov 1332-1337 v súpise pápežských desiatkov. Barokovou úpravou prešiel v roku 1786, klasicistickou začiatkom 19. storočia. Obnovou prešiel v roku 1893. V rokoch 1952-1953 bola doplnená bočná loď. Zariadenie kostola je po necitlivých úpravách novodobé, nachádza sa tu pôvodne oltárny obraz od K. Švestku s motívom sv. Gála. Fasády kostola sú členené oknami s polkruhovo ukončenými šambránami, veža je ukončená barokovou helmicou.

Súbor:Mohylnik-Visolaje.JPG|Mohyla Cesciny-Pravec
Súbor:Visolaje kostol 03.jpg|Kostol sv. Gála
Súbor:Visolaje kostol 04.jpg|Detail veže


## Referencie

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Púchov
Dohňany

**Dohňany** () sú obec na Slovensku v okrese Púchov.

## Časti obce
Súčasťou obce sú miestne časti Mostište a Zbora.

## Kultúra a zaujímavosti
### Pamiatky
* Rímskokatolícky kostol sv. Cyrila a Metoda, jednoloďová neorománska stavba s polygonálnym ukončením presbytéria a vežou tvoriacou súčasť jej hmoty, z rokov 1862-1865. Autorom projektu je staviteľ M. Urbánek zo Vsetína. Interiér je zaklenutý štukovou klenbou. Nachádza sa tu hlavný oltár sv. Cyrila a Metoda s obrazom od J. B. Klemensa z roku 1863. Fasády kostola sú členené lizénami a polkruhovo ukončenými oknami, korunná rímsa je dekorovaná oblúčkovým vlysom. Veža dosadá na konzoly priečelia, je členená kordónovou rímsou a lizénovými rámami a ukončená trojuholníkovými štítmi s oblúčkovým vlysom a ihlancovou helmicou. 

* Evanjlická zvonica, ľudová stavba na pôdoryse štvorca z 19. storočia. Spodná časť zvonice je kamenná, horná časť je drevená trámová konštrukcia z dubu ukončená ihlancovou helmicou, na vrchole s kovaným kohútom. Vo zvonici je zvon z roku 1866.

* Pamätné tabule Antona Bieleka, Ferka Urbánka a Jozefa Gregora Tajovského z roku 1964.

Súbor:Dohňany Bielek.jpg|Pamätná tabuľa Antona Bieleka
Súbor:Dohňany Tajovský.jpg|Pamätná tabuľa Jozefa Gregora Tajovského
Súbor:Dohňany Urbánek.jpg|Pamätná tabuľa Ferka Urbánka


## Osobnosti obce
### Pôsobili tu
* Anton Bielek (* 1857 – † 1911), spisovateľ, bol učiteľom v Dohňanoch v rokoch 1887-1889.
* Ferko Urbánek (* 1858 – † 1934), spisovateľ, dramatik, úradník. 
* Jozef Gregor Tajovský (* 1874 – † 1940), spisovateľ, dramatik, básnik, redaktor, učiteľ, úradník, politik, bol učiteľom v Dohňanoch v rokoch 1895-1897.

## Referencie

## Iné projekty

## Externé odkazy
* 


Kategória:Obce okresu Púchov
Streženice

**Streženice** sú obec na Slovensku v okrese Púchov.

## Polohopis
Nachádzajú sa tu 2 minerálne pramene, jeden je na hornom konci obce a druhý, ktorý je bohatý hlavne obsahom železa, sa nachádza v časti Keblie, približne 2 km od centra obce. Obec má 1 084 obyvateľov (k 31. 12. 2023) a rozlohu 798 ha. Väčšina obyvateľov je v popruduktívnom veku. Streženice ponúkajú veľmi málo pracovných miest, preto ľudia v produktívnom veku cestujú za prácou do okolitých miest.

## Kultúra a zaujímavosti
### Pamiatky
* Štepnický hrádok, archeologické lokalita z doby laténskej, súčasť púchovskej kultúry. 

* Dedinská zvonica, murovaná stavba na pôdoryse štvorca s ihlancovou helmicou. Fasády sú lemované tenkými lizénovými rámami.

### Turistika
Veľmi obľúbené miesto na výlet do prírody je Štepnická skala, ktorá sa týči nad obcou a je z nej krásny výhľad na mesto Púchov, obce Beluša, Ladce, Dolné Kočkovce, Horné Kočkovce, ktoré sú súčasťou mesta Púchov, ďalej môžeme vidieť Púchovskú skalu a obdivovať okolitú krásu prírody. 

## Občianska vybavenosť
V obci je jedna materská škola a prvý stupeň základnej školy, t. j. 1 - 4 ročník. Cez obec pretekajú 2 potoky - Streženický potok a Kebliansky potok, obidva sa vlievajú do Váhu. V roku 2008 Streženice oslávili 600 rokov od prvej písomnej zmienky. Cez obec vedie aj trať automobilových pretekov RALLY MATADOR-TATRY. V obci sa v roku 2007 postavil nový rímskokatolícky kostol a prebehla rekonštrukcia jedného miestneho pohostinstva. Taktiež sa vybudovali asfaltové cesty, čo zvýšilo kvalitu dopravy v obci.

## Osobnosti obce
### Rodáci

* Henrich Radó (1874 – 1940), právnik, notár, politik
* Milan Sládek (1938 – 2024), mím, choreograf a režisér
* Pavol Macho (* 1965), maliar, spisovateľ

## Referencie

## Iné projekty

## Externé odkazy
* 


Kategória:Obce okresu Púchov
Kategória:Sídla na Váhu
Lazy pod Makytou

**Lazy pod Makytou** () je obec na Slovensku v okrese Púchov.

## Prírodné podmienky
Najvyšší vrch v okolí je Makyta - 923 m.n.m. Podložie tejto oblasti tvoria bridlicovité a ílovité horniny. Z minulosti sú zaznamenané viaceré zosuvy pôdy najmä po vydatných dažďoch spôsobené nestabilnosťou  hornín ktoré tvoria túto oblasť. Obcou preteky malá rieka - Biela Voda. Fauna je tu rôznorodá, v prilahlých lesoch nájdeme jeleňa lesného, srnca lesného, diviaka lesného, vlka dravého, rysa ostrovida, líšku hrdzavú či medveďa hnedého, zákonom chránenú salamandru škvrnitú atď. V potoku a jeho okolí nájdeme užovku obyčajnú, pstruha riečneho, bociana čierneho, rybárika riečneho. Z operencov je to kaňa, myšiak lesný, sova, kukučka, drozd plavý či ďateľ.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová klasicistická stavba s polkruhovým ukončením presbytéria a predstavanou vežou, z roku 1801. Stojí na mieste staršieho dreveného kostola. Obnovou prešiel na konci 19. storočia, začiatkom 20. storočia a po roku 1945. V tomto období bola realizovaná výmaľba kostola od R. O. Dollingera. Interiér je plochostropý. Nachádza sa tu klasicistický hlavný oltár z doby vzniku kostola s mladším obrazom z konca 19. storčoia, kópia podľa B. E. Murilla. Kazateľnica s obrazom dobrého pastiera na parapete je klasicistická z rovnakého obdobia ako oltár. Fasády sú členené segentovo ukončenými oknami so šambránami. Veža s nárožnými skoseniami je členená kordónovými rímsami a ukončená korunnou rímsou s terčíkom a barokovou helmicou. Vo veži sa nachádzajú zvony z roku 1721 pochádzajúce zo staršieho kostola. 

* Evanjelický kostol, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty, z rokov 1846-1859. Stojí na mieste staršej tolerančnej stavby. V roku 1927 bol prefasádovaný. Zo staršieho zariadenia sa tu nachádza klasicistická krstiteľnica z roku 1801. Interiér je zaklenutý pruskými klenbami. Fasády kostola sú členené zdvojenými lizénami, polkruhovo ukončenými oknami a výrazným oblúčkovým vlysom. Priečelie je členené pilastrami a ukončené slepými segmentovými arkádami vytvárajúcimi štít, z ktorého vyrastá veža lemovaná pilastrami a ukončená ihlancovou helmicou. 

* 29. októbra 1944 nacisti prepadli osadu Mladoňov, kde boli prechodne ubytovaní partizáni. Nacisti vyrabovali a následne aj podpálili 13 chalúp aj s hospodárskymi stavbami.Pomník padlých v osade Mladoňov, socha ozbrojeného partizána v životnej veľkosti na podstavci s vročením 1944, socha v štýle socialistického realizmu z roku 1953. 

Súbor:Lazy pod Makytou1.jpg|Evanjelický kostol
Súbor:Lazy pod Makytou3.jpg|Detail veže
Súbor:Mladoňov Partizán.jpg|Pomník padlých v Mladoňove


## Občianska vybavenosť
V obci sa nachádza materská a základná škola. Škola má jednu telocvičňu a multifunkčné umelé ihrisko nachádzajúce sa v areáli školy.

## Šport
V blízkosti obce sa nachádzajú dve lyžiarské strediská - ski Čertov a ski Kohútka.

## Ocenenia

## Referencie

## Iné projekty

## Externé odkazy
* 


Kategória:Obce okresu Púchov
Kategória:Obce vypálené počas druhej svetovej vojny na Slovensku
Horovce (okres Púchov)

**Horovce** sú obec na Slovensku v okrese Púchov.

## Dejiny
Obec Horovce patrí k najstarším v širokom okolí. Spomína sa už v roku 1259 pod v podobe Villa Gourc. Je pravdepodobné, že vznik obce sa viaže k tzv. zemianskej kolonizácii v 13. storočí, do obdobia po vpáde Mongolov. Pomenovania pre obec boli v rôznych podobách: Villa Gourc, Villa Gown, Villa Gowor, Villa Goor, Horowcz, Horowecz, Horocz, Horowce. 

## Obyvateľstvo
Obec Horovce má 855 obyvateľov (k 31. 12. 2015). Hustota zaľudnenia je 159,81 obyv./km² (31. 12 2015). Populácia je výrazne homogénna - prevláda príslušnosť k slovenskej národnosti a k rímskokatolíckej cirkvi (podľa údajov z roku 2011)

**Etnické zloženie obyvateľstva**
* Slováci – 99,7 %
* Česi  – 0,1 %
* iní – 0,2 %

**Náboženské zloženie obyvateľstva**
* rímski katolíci – 791
* evanjelici a.v. – 2

## Kultúra a zaujímavosti
### Pamiatky
* Renesančný kaštieľ, trojpodlažná trojtraktová stavba na pôdoryse obdĺžnika, z roku 1594. Stojí na mieste staršej stavby doloženej už v roku 1312. V roku 1797 bola doplnená kaplnka sv. Jána Nepomuckého, ktorej donátorom bol Gašpar Madočány. V kaštieli pracoval ako vychovávateľ Hugolín Gavlovič. Od roku 1805 do roku 1917 patril rodine Vietorisovcov. Výraznými úpravami prešiel v roku 1934. Na prízemí a prvom poschodí sa nachádzajú miestnosti s valenými klenbami s lunetami. Fasáde dominujú dva renesančné nárožné arkiere prvého poschodia. Prízemie je členené pásovaním. Okná majú šambrány a nadokenné rímsy. Na osi priečelia je dvojpodlažný jednoosový portikus s balkónom, ukončené je trojuholníkovým štítom s tympanónom a malou strešnou vežou. Nad hlavným vchodom je umiestnená renesančná nápisová tabuľa s erbmi Madočányovcov a vročením stavby kaštieľa. V okolí kaštieľa sa nachádza rozsiahly krajinársky park. 

* Rímskokatolícky kostol Najsvätejšej Trojice, jednoloďová pôvodne renesančná stavba s polkruhovým ukončením presbytéria a vežou tvoriacou súčasť jej hmoty, z roku 1627. V 18. storočí bol rozšírený o presbytérium a bol upravený v duchu baroka. Ďalšími úpravami prešiel na začiatku 19. storočia. V roku 1969 boli priestory kostola rozšírené na južnej strane. Interiér je zaklenutý valenou lunetovou klenbou. Zariadenie kostola je novodobé. Fasády kostola sú členené polkruhovo ukončenými oknami so šambránami a opornými piliermi. Veža je ukončená ihlancovou helmicou.

* Mauzóleum rodiny Vietoris, pôvodne klasicistická stavba na pôdoryse obdĺžnika zo začiatku 19. storočia. Stavbu založil Ladislav Vietoris. V rokoch 2017-2019 prešlo pamiatkovou obnovou. Fasády v duchu neorenesancie sú členené pilastrami, výraznou korunnou rímsou a termálnymi oknami s profilovanými šambránami. Priečeliu dominuje stredný rizalit ukončený trojuholníkovým štítom s tympanónom a kupolou.

Súbor:Horovce Kaplnka.jpg|Kaplnka sv. Jána Nepouckého
Súbor:Horovce Socha Svätý Jan Nepomucký.jpg
Súbor:Horovce Park.jpg|Park kaštieľa
Súbor:Horovce Kostol.jpg|Kostol Najsvätejšej Trojice


## Referencie

## Iné projekty

## Externé odkazy
* 


Kategória:Obce okresu Púchov
Dolné Kočkovce

**Dolné Kočkovce** sú obec na Slovensku v okrese Púchov. 

## Polohopis
Ležia na ceste spájajúcej Belušu s Púchovom. Nad obcou vyčnievajú kopce Kozinec a Ostrá. Pre obec je charakteristickým stromom Lipa malolistá, ktorá sa nachádza aj v erbe Dolných Kočkoviec.

## Dejiny
Vzhľadom na bohatosť predhistorického osídlenia možno predpokladať, že územie bolo nepretržite osídlené až do doby kedy sa objavuje prvá písomná zmienka. Obec je prvýkrát spomínaná roku 1332 a to v súvislosti so spomienkou na vtedajšiu faru pod názvom Hoczák. Samostatne sa Dolné Kočkovce uvádzajú už v roku 1407 vo forme Alsow Hochk, keď patrili zemianskej rodine Lieskovských. Názov Dolné Kočkovce sa ustálil v roku 1920. V minulosti sa v obci nachádzal kráľovský solný sklad. Obec bola v 14. storočí strediskom obchodovania so soľou, nachádzal sa tu soľný sklad, čoho dôkazom je až doteraz zachovaný názov chotára „*Pod Skladom*“. Bolo tu rozšírené hrnčiarstvo, košikárstvo a včelárstvo. 

## Osobnosti obce
* Štefan Tomanek (* 1948), futbalista
* Jozef Tomanek (* 1945), futbalista
* František Chovanec (* 1944), futbalista
* Jozef Chovanec (* 1960), futbalista
* Ing. Anton Novosad (* 1958), cyklistika
* Ing. Martin Fedor minister obrany

## Referencie

## Iné projekty

## Externé odkazy
* 


Kategória:Obce okresu Púchov
Kategória:Sídla na Váhu
Drahoslava

**Drahoslava** je ženské krstné meno. Meniny na Slovensku má 1. septembra.

## Referencie

Kategória:Krstné mená
Kategória:Ženské mená
Kategória:Ženské mená slovanského pôvodu
Belo (prvé meno)

**Belo** je mužské krstné meno. Meniny na Slovensku má 3. septembra.

## Známi nositelia
* Belo Felix – slovenský hudobný skladateľ, vysokoškolský učiteľ
* Belo Kapolka&nbsp;–&nbsp;slovenský spisovateľ

## Referencie

Kategória:Krstné mená
Kategória:Mužské mená
Regína (prvé meno)

**Regína** (alebo **Regina**) je ženské krstné meno latinského pôvodu s významom „kráľovná“. Meniny na Slovensku má 5. septembra.

## Známe nositeľky mena
* Svätá Regina
* Regina Jacobsová – americká atlétka
* Regina Maršíková – česká tenistka
* Regina Rázlová – česká herečka
* Regina Řandová – česká herečka
* Regina Spektorová – americká speváčka ruského pôvodu
* Regina Sasko-Meiningenská – dcéra princa Juraja&nbsp;III., manželka Ota Habsbursko-Lotrinského

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu
Miriama

**Miriama** alebo **Miriam** je ženské krstné meno odvodené od egyptského mena Mirjam alebo Myrjam. Meniny na Slovensku má 8. septembra.

## Známe osobnosti
*Miriam Rodriguez Brüllová
*Miriam Oremansová
*Miriam Terézia Demjanovičová
*Miriam Leone
*Miriam Makebová   
*Miriam Jarošová   

## Knižné diela
*Prečo plačeš Miriam? – je medzinárodne uznávaná kniha z roku 1996 svedectiev žien po potratoch

## Referencie

Kategória:Krstné mená
Kategória:Ženské mená
Kategória:Ženské mená hebrejského pôvodu
Martina (prvé meno)

**Martina** je ženské krstné meno. Ženské meno Martina má latinský pôvod a v preklade znamená „zasvätená rímskemu bohu vojny Martovi“, „bojovná“. Na Slovensku patrí medzi bežne zaužívané. Meniny na Slovensku má 9. septembra.

## Známe nositeľky
* Martina Halinárová, slovenská biatlonistka
* Martina Hrašnová, slovenská atlétka
* Martina Hingisová, švajčiarska tenistka česko-slovenského pôvodu
* Martina Kvačkajová, slovenská redaktorka a moderátorka STV 
* Martina Moravcová, slovenská plavkyňa
* Martina Navrátilová, česko-slovenská a americká tenistka
* Martina Sáblíková, česká rýchlokorčuliarka
* Martina Schindlerová, slovenská speváčka
* Martina Suchá, slovenská tenistka
* Martina Veličková, slovenská hokejistka
* Tina (speváčka), slovenská speváčka *(vlastným menom Martina Csillagová)*

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu
Oleg

**Oleg** môže byť:
* mužské krstné meno, pozri Oleg (prvé meno)
* prvý panovník Kyjevskej Rusi v rokoch 882912, pozri Oleg (Kyjevská Rus)
* údajný veľkomoravský kráľ približne v rokoch 925945, synonymum: Olgus, pozri Olgus
* knieža Drevľanov v rokoch 969977, pozri Oleg (Drevľania)
* Oleg I.
* Oleg II.
* Oleg III.
* knieža Haliče v rokoch 11871189, pozri Oleg Jaroslavič
Bystrík (prvé meno)

**Bystrík** je mužské krstné meno. Meniny na Slovensku má 11. septembra.

Význam mena Bystrík je človek rýchlo vnímajúci, chápavý.

Prvý známy nositeľ mena Bystrík bol nitriansky biskup a mučeník – svätý Bystrík, ktorý žil v 11. storočí.

Na Slovensku pôsobí od roku 2000 občianske združenie Klub Bystríkov, ktorého hlavným cieľom je združovať občanov Slovenska s menom Bystrík, s cieľom propagovať, rozširovať a zviditeľňovať toto meno, ktoré má v súčasnosti (január 2007) len 356 žijúcich osôb. 

## Známi muži s menom Bystrík
* svätý Bystrík, biskup, mučeník
* Bystrík Režucha, dirigent
* Bystrík Šikula, spisovateľ
* Bystrík Brázda, spisovateľ 
* Bystrík Muránsky, básnik
* Bystrík Červený, spevák 

## Referencie

## Externé odkazy
* Klub Bystríkov

Kategória:Krstné mená
Kategória:Mužské mená
Mária (prvé meno)

**Mária** je ženské krstné meno. Meniny na Slovensku má 12. septembra.

Meno Mária má pôvod v hebrejskom Mirjam, ktoré znamená „milovaná bohom Jahvem“. Iné výklady spájajú meno s pôvodným významom „pani“, „orodovkyňa“, „krásna“ a podobne. V rôznych podobách je meno Mária rozšírené po celom svete a je to jedno z najbežnejších ženských mien. Patrí k tzv. biblickým menám, v Biblii sa vyskytuje viacero nositeliek tohto mena.

V niektorých krajinách sa toto meno vyskytuje ako stredné meno v menách mužov, napr. Joseph Mary Plunkett (Írsko), Carl Maria von Weber alebo Erich Maria Remarque (Nemecko).

## Známe ženy s menom Mária
* Panna Mária
* Mária Antoinetta
* Mária Čírová, slovenská speváčka
* Mária Ďuríčková, slovenská spisovateľka, prekladateľka, scenáristka
* Mária Kišonová-Hubová, slovenská herečka
* Mária Kráľovičová, slovenská herečka
* Mária Kupčoková, slovenská spisovateľka, prekladateľka
* Mária Mačošková, slovenská speváčka
* Mária Medvecká, slovenská maliarka
* Mária Nováková-Fábryová, slovenská herečka
* Mária Podhradská, slovenská speváčka
* Mária Terézia
*Mária Gulovichová Liuová, slovenská učiteľka, účastníčka hnutia odporu Druhej svetovej vojny

## Referencie

Maria
Maria
Kategória:Ženské mená hebrejského pôvodu
Alica

**Alica** je ženské krstné meno. Ide o slovenskú podobu anglického mena *Alice*, ktoré je domáckou podobou mena Elisabeth, Adelheid, prípadne Alexandra. Vzniknúť mohlo aj zo starofrancúzskeho mena *Aaliz*, ktoré je odvodené z mena Adelheid. Na Slovensku má meniny 6. septembra.

## Meno Alica v iných jazykoch
* Anglicko – Alice
* Česko – Alice
* Maďarsko – Aliz
* Nemecko – Alice
* Poľsko – Alicja
* Španielsko – Alicia
* Taliansko – Alice
* Nórsko – Elice

## Dátum menín v iných krajinách
* Česko – 15. január
* Nemecko – 16. december

## Známe nositeľky
* Alica Elscheková, slovenská muzikologička
* Alica Frühwaldová, slovenská manažérka, pedagogička
* Alica Vojčíková-Gabzdilová, slovenská výtvarníčka
* Alice Brady, americká herečka 
* Alice Canepová, talianska tenistka 
* Alice Munro, kanadská spisovateľka
* Alice Nellis, česká prekladateľka, hudobníčka, dizajnérka, scenáristka a režisérka
* Alice Taglioniová, francúzska herečka
 
## Diela
* Alica v krajine zázrakov, kniha britského spisovateľa Lewisa Carrolla

## Referencie

## Externé odkazy
* kalendar.zoznam.sk

Kategória:Krstné mená
Kategória:Ženské mená
Marianna

**Marianna** alebo **Mariana** je ženské krstné meno. Meniny na Slovensku má 7. septembra.

## Známi nositelia mena
* Marianna Ďurianová – slovenská moderátorka
* Marianna Grznárová – slovenská spisovateľka

## Referencie

Kategória:Krstné mená
Kategória:Ženské mená
Ľudomil

**Ľudomil** je mužské krstné meno. Meniny na Slovensku má 14. septembra.

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Jolana

**Jolana** je ženské krstné meno. Meniny na Slovensku má 15. septembra.

## Referencie

Kategória:Krstné mená
Kategória:Ženské mená
Ľudomila

**Ľudomila** je ženské krstné meno. Meniny na Slovensku má 14. septembra.

Kategória:Krstné mená
Kategória:Ženské mená
Kategória:Ženské mená slovanského pôvodu
Edita

**Edita** je ženské krstné meno. Pôvodne anglické meno *Edith* pochádza zo staroanglických slov *ead*+*guth*, čo znamená „šťastný boj prinášajúci majetok“. Meniny na Slovensku má 26. septembra.

## Referencie

Kategória:Krstné mená
Kategória:Ženské mená
Konštantín (prvé meno)

**Konštantín** je mužské krstné meno. Pôvod má v latinčine, v slove *constans* s významom „stály, pevný, vytrvalý“. Meniny na Slovensku má 19. septembra.

## Známe osobnosti
* Konštantín Veľký – rímsky cisár
* Konštantín Filozof – brat sv. Metoda

## Referencie

Kategória:Krstné mená
Kategória:Mužské mená
Cyprián

**Cyprián** je mužské krstné meno latinského pôvodu. Meniny na Slovensku má 27. septembra.

## Známi nositelia
* Cyprián z Kartága († 258) – biskup, mučeník 
* Cyprián († 1207) – vratislavský biskup
* Cyprián (17241775) - kamaldulský mních 
* Cyprián Majerník (19091945) – slovenský maliar

## Referencie

Kategória:Krstné mená
Kategória:Mužské mená
Kategória:Mužské mená latinského pôvodu
Michal (prvé meno)

**Michal** je mužské krstné meno. Pôvodne hebrejské meno מיכאל (*Michael*) znamená „kto je ako Boh?“, „Bohu podobný“.

## Meniny
Meniny na Slovensku má 29. septembra.

## Meno Michal v iných jazykoch
* Anglicko – Michael
* Česko – Michal
* Dánsko – Michael, Mikael
* Estónsko – Miikael
* Fínsko – Mikka
* Francúzsko – Michel
* Chorvátsko – Mihovil
* Litva – Mykolas
* Maďarsko – Mihály
* Nemecko – Michael alebo Michel
* Poľsko – Michał
* Portugalsko – Miguel
* Rumunsko – Mihai
* Rusko – Michail
* Srbsko – Mihajlo
* Španielsko – Miguel
* Taliansko – Michele

## Dátum menín v iných krajinách
* Česko – 29. september

## Známe osobnosti s menom Michal
* Michal Miloslav Hodža (1811 – 1870) – slovenský národný buditeľ, evanjelický kňaz, básnik a jazykovedec
* Michal Buzalka (1885 – 1961) – slovenský rímskokatolícky biskup
* Michal Kováč (1930 – 2016) – politik a slovenský prezident (1993 – 1998)
* Michail Sergejevič Gorbačov (*1931) – prezident Sovietskeho zväzu (1985 – 1991)
* Michal Dočolomanský (1942 – 2008) – slovenský herec, spevák, moderátor a imitátor
* Michael Volek (1943 – 1996) – bol český spevák, gitarista, pianista a skladateľ (známy pod pseudonymom Miki Volek)
* Michal Tučný (1947 – 1995) – český spevák
* Michal David (*1960) – český spevák, skladateľ
* Michal Penk (*1968) – český spevák, skladateľ a hudobník
* Michael Schumacher (*1969) – nemecký pretekár
* Michal Suchánek – český zabávač, herec, moderátor
* Michal Hudák (*1969) – slovenský herec
* Michal Handzuš (*1977) – slovenský hokejista
* Michal Ďuriš (*1988) – slovenský futbalista narodený v Česku
* Michal I. – posledný rumunský kráľ (*1927)

## Štatistika

 – poradie medzi novorodencami 

## Referencie

## Externé odkazy
* kalendar.zoznam.sk

Kategória:Krstné mená
Kategória:Mužské mená
Kategória:Mužské mená hebrejského pôvodu
Jarolím

**Jarolím** je mužské krstné meno. Je variantom mena Hieronym. Na Slovensku má meniny 30. septembra.

## Referencie

Kategória:Krstné mená
Kategória:Mužské mená
Klieština (okres Považská Bystrica)

**Klieština** je malá obec vidieckeho charakteru na Slovensku v okrese Považská Bystrica.

Obec sa nachádza medzi mestami Považská Bystrica a Púchov v Marikovskej doline. Susedí s obcou Hatné, s ktorou ju spája jediná prístupová cesta, ktorá sa začína v obci Udiča. Cez Klieštinu preteká potok Radotiná, prítok Marikovského potoka.

V súčasnosti má obec 343 obyvateľov, čím sa zaraďuje medzi menšie obce. Starostom Klieštiny je v súčasnosti Rastislav Bačík.

## Dejiny
Prvá písomná zmienka o Klieštine pochádza z roku 1408. Klieština bola krátko súčasťou obce Dolná Mariková, koncom 20. storočia sa však osamostatnila.

## Referencie

## Iné projekty

## Externé odkazy
* 


Kategória:Obce okresu Považská Bystrica
Manga

náhľad|Príklad manga štýlu

**Manga** (jap. 漫画, tradične 漫畫 - まんが) je japonské slovo pre komiksový štýl kresby. Mimo Japonska sa týmto slovom označuje špecifický japonský štýl komiksu v tlačenej alebo animovanej podobe. Pre animované filmy v štýle manga sa používa japonské slovo anime.

## História
Moderná manga, ako ju poznáme dnes, začala byť v Japonsku veľmi populárna po 2. svetovej vojne, keď Japonci potrebovali niečo, čo by ich odreagovalo od hroznej povojnovej situácie. Popularita mangy narástla až do takých rozmerov, že sa nestíhala tlačiť a v celom Japonsku bol v tej dobe kvôli tomu nedostatok papiera.
V súčasnosti je manga a anime neoddeliteľnou súčasťou japonskej pop-kultúry a každý týždeň sa len v Japonsku predá okolo 3 miliónov výtlačkov.

## Charakteristika
Manga sa vyznačuje viacerými typickými znakmi. Predovšetkým charakteristickým tvarom postáv a ich častí tela (veľké oči, malé ústa, špicatý nos a brada). Postavy môžu mať aj zvieracie znaky – kemonomimi. Štýl kresby je pomerne jednoduchý a veľký dôraz sa kladie na emócie a dynamiku deja.

Originálne japonské manga komiksy sú prevažne čiernobiele, s výnimkou titulnej stránky knihy. Čítajú sa sprava doľava, tak ako všetky japonské knihy.

Najznámejšie a najúspešnejšie mangy sú prevažne žánru šónen: Berserk, Bleach, Dragon Ball, Dragon Ball Z, Fullmetal Alchemist, Inuyasha, Naruto, One Piece, Šaman King, Slayers, Ruróni Kenšin, Gintama, Death Note, Shingeki no Kyojin a ďalšie.

## Rozdelenie
### Podľa pohlavia a veku
* džosei (女性) alebo redikomi (レディコミ) – manga určená dospelým ženám
* kodomo – manga určená deťom 
* seinen (青年) – manga určená dospelým mužom 
* šónen (少年) – manga určená dospievajúcim chlapcom
* šódžo (少女) – manga určená dospievajúcim dievčatám

### Podľa témy
*romance – romantická manga
*action – akčná manga
*adventure – manga sledujúca postavy na určitom dobrodružstve
*comedy – vtipná, komediálna manga
* ecchi – manga s prvkami erotiky
*fantasy – manga s prvkami nadprirodzena
*hentai – pornografická manga
*horror – hororová manga
* mahó šódžo – doslova „magické dievča“ – hlavná postava je dievča s magickým schopnosťami 
* mecha – manga s obrovskými robotmi
*mystery – manga so záhadnými prvkami, často detektívka
* Sci-fi – základ vo vede technicke
*slice of life – manga sledujúca každodenný život postáv
*sport – manga o určitom športe
*šódžo-ai alebo juri – manga o lesbickom romantickom vzťahu 
* šónen-ai alebo jaoi – manga o mužskom homosexuálnom romantickom vzťahu 

### Podľa formátu
* alternatívna manga alebo garo
** gekiga – manga so špecifickým štýlom kresby (doslova „dramatické obrázky“)
** La nouvelle manga – francúzsko-belgicko/japonské umelecké hnutie
** poloalternatívna manga
* dódžinši – svojpomocne publikovaná manga

## Externé odkazy
* Webový portál Manga.sk
* Občianske združenie AnimeCrew
* Slovak Manga Team 

## Referencie



Kategória:Manga a anime
Kategória:Komiksy
Jana Halušková

**Jana Halušková**  je bývalá poslankyňa Národnej rady SR.

Jana Halušková bola poslankyňou NR SR vo volebnom období 1998 - 2002 za Stranu demokratickej ľavice.

Kategória:Narodenia v 1952
Kategória:Slovenské političky
Kategória:Politici SDĽ (1990)
Bodiná

**Bodiná** je obec na Slovensku v okrese Považská Bystrica.

## Ocenenia

## Referencie

## Iné projekty

## Externé odkazy
* 


Kategória:Obce okresu Považská Bystrica
Kategória:Obce vypálené počas druhej svetovej vojny na Slovensku
Brvnište

**Brvnište** je obec na Slovensku v okrese Považská Bystrica.

## Poloha
Nachádza sa v Javorníkoch, pohorí oddeľujúcom Považie od moravskej hranice, vzdušnou čiarou asi 10 km od Považskej Bystrice. Údolie Papradnianky obmedzuje jej šírku, susedné Papradno (zo SZ) a Stupné (z JV) zasa dĺžku. 

## Dejiny
Prvá písomná zmienka o osade *Brwnisste* pochádza z roku 1589, no nálezy bronzových predmetov z mladšej doby kamennej (11. - 10. storočie pred Kr.) dokazujú osídlenie okolia dávno predtým. V Brvništi sa našiel bronzový poklad, obsahujúci sekery s tuľajkou, kosáky, časti kopijí, kladivko, časti náramkov a kus bronzu. Mladšie nálezy prezentuje kamenná čepieľka a črepy z obdobia púchovskej kultúry z prelomu letopočtu, ako aj črepy slovanských osadníkov z 9. storočia. 

Terajšia obec vznikla na základe valaského osídlenia zo 16. storočia na území chotára Veľkej Jasenice. Osada patrila považskému panstvu a jej obyvatelia sa venovali najmä poľnohospodárstvu.

### Pamiatky
* Vyrezávaný náhrobný kríž z roku 1925
* Neskoroklasická kaplnka so zvonicou z polovice 19. storočia
* Baroková plastika Madony z druhej polovice 18. storočia
* Budova starej školy z roku 1873

## Referencie

## Iné projekty

## Externé odkazy
* 

## Zdroj
* Dejiny obce na brvniste.sk 


Kategória:Obce okresu Považská Bystrica
Domaniža

**Domaniža** je obec na Slovensku v okrese Považská Bystrica. Najvýznamnejšou pamiatkou a dominantou obce je gotický, renesančne prestavaný, Kostol sv. Mikuláša zo 14. storočia, ktorý postavili na mieste románskej rotundy.

## Referencie

## Pozri aj
* Kardošova Vieska (miestna časť)
* Domanižská Lehota (miestna časť)

## Iné projekty

## Externé odkazy
* 
* Farská stránka
* www.apsida.sk - profil gotického kostola


Kategória:Obce okresu Považská Bystrica
Kostolec (okres Považská Bystrica)

**Kostolec** (pôvodný názov Kostelec) je obec na Slovensku v okrese Považská Bystrica.

## Poloha
Obec Kostolec sa nachádza v malebnom prostredí desať kilometrov severovýchodne od Považskej Bystrice. Je ukrytá za Manínskou tiesňavou. Obec, jej centrálna časť, je rozložená po pravej strane kotliny pod skalnatým bralom Bosmany. Tvoria ju ešte dve osady Kresánie a Záhrady. Najvyšší bod obce je Kostelná. Panorámu dookola doplňujú Kavča, Drienovka, Ostrenec-(Kuňa) a Hoľazne, ktoré patria do chráneného územia Strážovských vrchov. Údolím kotliny preteká potok Teplianka.

## Dejiny
Názov obce Kostelec vznikol alebo bol pravdepodobne odvodený od kostola, ktorý mal byť udajne v dávnych dobách postavený na kopci nad dedinou dodnes volaným Kostelná. Dedinu tvorilo niekoľko drevených domov, ktoré z času na čas zničil požiar. V súčasnosti sa zachovali len dve drevenice. K histórii obce patrí spomenúť, že na potoku Teplianka boli postavené tri mlyny, pričom prvý stál vyše pánskej záhrady, druhý na doline oproti drevenej škole patril Grinovi a tretí, ktorého majiteľom bol Štafen a neskôr Škríp, stál pod lesom. 

Stopy osídlenia pochádzajú už zo staršej doby kamennej (22 000 pred Kr.) respektíve aj neskoršej doby kamennej (2000 pred Kr.)

## Referencie

## Iné projekty

## Externé odkazy
* 


Kategória:Obce okresu Považská Bystrica
Malé Lednice

**Malé Lednice** sú obec na Slovensku v okrese Považská Bystrica. V roku 1711 sa tu narodil slovenský jezuitský filozof a teológ, profesor Trnavskej univerzity Štefan Gažo.

Prvá písomná zmienka o Malých Ledniciach je v liste č. 10917 (Orságos Levétár - Štátny spisovaný archív v Budapešti) z roku 1339. Píše sa v ňom "podľa majiteľov Považskobystrického hradu a svedectiev poddaných z obce Sádočné, Lednice a Domaniža uvádza, že šoltésovo celej oblasti ešte Matúš Čák daroval občanovi z Ledníc Poznannovi a jeho synovi Čelkovi.

Malé Lednice boli výnimočné počtom zemianskeho obyvateľstva. V rámci sčítania obyvateľstva z roku 1785 sa uvádza: V stolici bolo 3108 Šľachticov, čo je 2,86 percenta obyvateľov mužského pohlavia. Boli rozptýlení v 201 sídlach. Najviac ich žilo v Dežeroviach (128), Malých Ledniciach ( 97), Rajci (93), Mikušovciach (92), Trenčíne (82)
náhľad|Prvá písomná zmienka o rode Ledniczky de KisLednicz 1696 -Kiralyi Konyvek

Zaujímavosťou obce je rozšírenie priezviska Lednický, ktoré je v obci majoritné. Ďalej sa rody Lednických delia na Mušovcov, Solárovcov, Čmelovcov, Majkárov, Gašperovcov, Kvasničkovcov z Dubnice, Obeslovcov de Kislednic z Budapešti a Komárne ,Pohankovcov ,Novosádovcov, Zadkovcov, Kapčiarovcov, Z nižova atď. 29.apríla 1655 cisár Ferdinand III. dal na "Prešporskom zámku" povýšiť do stavu zemianskeho troch bratov Lednických - Jána, Adama a Gregora. Menovaní aj s deťmi a manželkami boli prijatí za zemanov Trenčianskej župy jej veľkožupanom Anrejom Rudňanským vo štvrtok po veľkej noci v roku 1656 na Trenčianskom hrade. Pôvodný rodový erb rodiny Lednických pozostáva z modrého pozadia na zelenej zemi dominuje sediaci biely pelikán. Vo svojom hniezde kŕmi svojou vlastnou krvou svojich synov. Na pelikánom sú dve šesťcípe zlaté hviezdy, medzi ktorými je v strede strieborný polmesiac. V roku 1661 cisár Leopold I. Habsuburský udeľuje Danielovi, Michalovi a Jurajovi Lednickým šľachtickú listinu a erb. Prvá písomná zmienka o rode Lednických je už z roku 1389. V tom roku dostal prvý známy príslušník rodu Lednických Ištván od cisára Žigmunda I. ako dar časť obce "Kislednic", teda Malých Lednic. Podľa tejto darovanej časti zeme si rod privlastňuje aj rodinné meno Lednitzky. Na novom rodovom erbe rodiny Lednických z roku 1661 dominuje vzpriamený dvojchvostý zlatý lev. Za ním je modré pozadie a lev stojí na zelenej zemi. Natočený je vpravo a v pravici drží zakrivený meč. Na vyobrazení erbu v publikácii Magyar Nemes Csalók, zväzok VI. od Bélu Kempelena z roku 1913 má lev otvorenú papuľu, vyplazený jazyk a ozdobu nad erbom je rytierska helmica aj kráľovská koruna.
náhľad|Erby rodu Ledniczky de Kislednicz 1656 - 1661
náhľad|Zreštaurovaný erb rodu Ledniczky z Malých Ledníc.

Malé Lednice sú známe aj tým, že v nich vzniklo a pôsobí občianske združenie Kiapeška.

## Referencie

## Iné projekty

## Externé odkazy
* 
* https://archives.hungaricana.hu/en/libriregii/hu_mnl_ol_a057_24_0043/?list=eyJxdWVyeSI6ICJsZWRuaWN6a3kifQ
* https://www.hungaricana.hu/en/
* https://www.arcanum.com/en/


Kategória:Obce okresu Považská Bystrica